CELEX: 22017D0515
Language: lt
Date: 1443139200000
Title: 2015 m. rugsėjo 25 d. EEE jungtinio komiteto sprendimas Nr. 208/2015, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/515]

30.3.2017   
               
               
                  LT
               
               
                  Europos Sąjungos oficialusis leidinys
               
               
                  L 85/22
               
            EEE JUNGTINIO KOMITETO SPRENDIMAS
      Nr. 208/2015
      2015 m. rugsėjo 25 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/515]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2015 m. vasario 11 d. Europos Parlamento ir Tarybos direktyva (ES) 2015/254, kuria panaikinama Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus (1);
               
            
                  (2)
               
               
                  Direktyva (ES) 2015/254 panaikinama į EEE susitarimą įtraukta Tarybos direktyva 93/5/EEB (2), todėl ji turi būti iš EEE susitarimo išbraukta;
               
            
                  (3)
               
               
                  šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
               
            
                  (4)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XII skyriaus 54g punkto (Tarybos direktyva 93/5/EEB) tekstas pakeičiamas taip:
      
         
                     „54g.
                  
                  
                     
                        32015 L 0254: 2015 m. vasario 11 d. Europos Parlamento ir Tarybos direktyva (ES) 2015/254, kuria panaikinama Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus (OL L 43, 2015 2 18, p. 1).“
                  
               
      2 straipsnis
      
         Europos Sąjungos oficialiojo leidinio EEE priede skelbtinas Direktyvos (ES) 2015/254 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. rugsėjo 25 d.
         
            
               EEE jungtinio komiteto vardu
            
            
               Pirmininkė
            
            Ingrid SCHULERUD
         
      
      
         (1)  OL L 43, 2015 2 18, p. 1.
      
         (2)  OL L 52, 1993 3 4, p. 18.
      
         (*1)  Konstitucinių reikalavimų nenurodyta.